
Općinsko vijeće
KLASA: 024-02/26-01/22
URBROJ: 2133-7-03/1-26-1
Cetingrad, 30. rujan 2026. godine

       
Na temelju članka 8. i članka 14. Zakona o ublažavanju i uklanjanju posljedica prirodnih nepogoda (“Narodne novine”, broj 16/19), i članka 30. Statuta Općine Cetingrad (“Glasnik Karlovačke županije” broj 11/21 i 36a/21) Općinsko vijeće Općine Cetingrad na sjednici održanoj dana 30. rujna 2026. godine donosi 

O D L U K U
o imenovanju Povjerenstva za procjenu šteta od
prirodnih nepogoda

Članak 1.
Ovom Odlukom imenuje se Povjerenstvo za procjenu šteta od prirodnih nepogoda Općine Cetingrad na razdoblje od 4 (četiri) godine.

Članak 2.

Općinsko povjerenstvo obavlja poslove u vezi s procjenom štete i dodjele sredstava pomoći za ublažavanje i djelomično uklanjanje posljedica prirodnih nepogoda.
Članak 3.
U Općinsko povjerenstvo imenuju se:
1. Zoran Golek, mag. oec, za predsjednika,
1. Milan Gašparin, dipl. ing. agr, za člana,
1. Darko Zlatarić, dipl. ing. grad, za člana,
Članak 4.
Općinsko povjerenstvo obavlja sljedeće poslove:
1. utvrđuje i provjerava visinu štete od prirodne nepogode za područje općine,
2. unosi podatke o prvim procjenama šteta u Registar šteta
3. unosi i prosljeđuje putem Registra šteta konačne procjene šteta županijskom povjerenstvu
4. raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima
5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema ovom Zakonu
6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavljaju ih županijskom povjerenstvu putem Registra šteta
7. surađuje sa županijskim povjerenstvom u provedbi ovoga Zakona
8. donosi plan djelovanja u području prirodnih nepogoda iz svoje nadležnosti
9. obavlja druge poslove i aktivnosti iz svojeg djelokruga u suradnji sa županijskim povjerenstvima.

Članak 5.
Ova Odluka stupa na snagu danom donošenja, a objaviti će se u „Glasniku Karlovačke županije“.

                                                                                  
           Predsjednik
        Općinskog vijeća


________________________
          Franjo Cindrić                                                       

